stanford-oval/wikipedia huggingface dataset:
מונטיאק ענק
ביולוגיה

המונטיאק הענק הוא מין יחידאי הפעיל בבדידות ברוב הזמן; נוסף על כך, הוא בעל חיים זהיר וחששן בצורה קיצונית, עקב לחץ הציד הכבד השורר ברחבי טווח התפוצה שלו - כך שהביולוגיה שלו כמעט ואינה ידועה. המונטיאק הענק והמצוי חופפים ביניהם ברוב האזורים, ובשבי ידוע על זכר מונטיאק ענק שהתרבה עם נקבות המונטיאק המצוי. אף על פי שאין מידע לגבי מזגו של הזכר, אצל מינים אחרים בסוג, הזכרים ידועים כאגרסיביים למדי אחד כלפי השני. המונטיאק הענק נצפה בפעילות הן בשעות היום והן בלילה. בדומה לשאר המונטיאקים, המונטיאק הענק נוהג להשמיע צלילים המזכירים את נביחות הכלב כאשר הוא חש בסכנה. הנביחות הללו עשויות גם לשמש כתקשורת קולית בין הפרטים. אמצעי תקשורת אחר לא תועד אצל מין הזה, אם כי, כמו יונקים רבים, סביר להניח שהוא משתמש באותות חזותיים ובמגע (במיוחד בין האם והצאצא או בין בני הזוג), ומן הסתם גם בהפקת ריחות מבלוטות הריח. מונטיאקים רבים נוהגים לסמן את שטחם באמצעות ריח, וככל הנראה הדבר זהה לגבי המונטיאק הענק.
טרם נעשו מחקרים על הרכב התזונה של המונטיאקים הענקיים, אך סביר להניח שהיא מבוססת על הצמחייה העיקרי ברכסי ההרים של לאוס ווייטנאם הכוללים במבוק, שיחים, שתילי עץ, פירות ושרכיים. מונטיאקים אחרים צורכים גם עשבים ועלים נמוכים הנמצאים בגובה הקרקע, ומן הסתם גם תזונתו של המונטיאק הענק כוללת אותם במידה זו או אחרת. הטורפים הידועים של המונטיאק הענק הם הדול מצוי ונמר הודו-סין, וסביר להניח שגם טיגריס הודו-סיני.
מעט מאוד ידוע על מחזור הרבייה של המונטיאק הענק ומרביתו מושווה למונטיאקים אחרים. נקבה שניצודה ב-6 בינואר נשאה עובר במשקל 165 גרם. נקבות נצפו או בבדידות או עם עופר יחיד, כך שלא סביר שהן ממליטות תאומים. מרבית המונטיאקים הם יונקים פוליגמיים, המתרבים עם כל נקבה אשר בסביבתם; על בסיס הדו-צורתיות הזוויגית של המונטיאק הענק, נראה שאף הוא יונק פוליגמי. זכרים של מונטיאק סיני יצרו בשבי קבוצות עם היררכיה דומיננטית והחזיקו טריטוריות קבועות ובלעדיות שעליהם הם שמרו מפני מונטיאקים זרים באמצעות סימון עם ריח ולחימה עם הקרניים.
גודל השטח הביתי של המונטיאק הענק לא ידוע, ואצל קרובו המונטיאק הסיני הוא בגודל של 20 דונם.
מחזור היחום של נקבת המונטיאק הוא 14 עד 21 ימים, מתוכם יומיים שבהם היא תהיה מיוחמת. אצל מרבית המונטיאקים, ההריון נמשך 209–220 ימים, לאחריהם נולד עופר יחיד במשקל ק"ג אחד; מכיוון שהמונטיאק הענק גדול בעופן ניכר מהמינים האחרים, ייתכן שצאצאיו גדולים באופן ניכר בעת הלידה. אין מידע זמין על ההתנהגות ההורית של נקבות המונטיאק הענק. בקרב בני הסוג מונטיאק, הנקבות בדרך כלל ממליטות את הצאצא בג'ונגל הצפוף, שבו הם נשארים חבויים עד שהם יכולים לנוע עם אימהותיהם. טיפול הורי של הזכר לא ידוע אצל מיני המונטיאק. לא נעשו מחקרים על תוחלת החיים של המונטיאקים הענקים; המונטיאק הסיני שקטן יותר, בעל תוחלת חיים של 17 שנים.
מצב

המונטיאק הענק מסווג על ידי הרשימה האדומה של IUCN במצב השימור סכנת הכחדה חמורה (CR) החל משנת 2015, זאת לאחר שמצבו הוחמר בעשור הקודם. הסיבה העיקרית לכך היא לחץ הציד הכבד לאורך מרבית טווח התפוצה שלו, מה שמוביל את הארגון להעריך שרוב היונקים הבינוניים-גדולים באזור סובלים מירידות דרסטיות באוכלוסייה אשר שיעורן עלה כבר על 30% בתקופה של 25 שנים, וזאת אפילו בקרב היונקים העמידים ביותר לציד כמו מונטיאק מצוי. בהתבסס על תצפיות של מונטיאקים ענקיים במצלמות נסתרות ביערות, נראה שמצבו זהה למצב של הסאולה הטיגריס ההודי-סיני והגאור אשר כולם בסכנת הכחדה חמורה (עולמית או מקומית) בשל ירידה של יותר מ-90% במספרי האוכלוסייה. הארגון צופה שבשנים הבאות תתרחש בהדרגה השמדה של אוכלוסיות מקומיות כפי שכבר תועד בשנת 2015 באזורים מסוימים. העתיד עבור המונטיאק הענק ב-3 המדינות שבהם הוא מצוי נראה עגום, ובהנחה שהמגמות הנוכחיות המין עשוי להיכחד מן העולם בתוך כמה עשורים.
מצב > איומים

נכון לשנת 2008, בית הגידול של המונטיאק הענק עדיין נותר נרחב, ואף חלה האטה באובדן בית הגידול באזורים נמוכים וגבוהים. תצלומי לוויין מתקופות שונות במהלך העשורים האחרונים מראים שלא חל שינוי משמעותי בבית הגידול בגבול וייטנאם-לאוס. נתונים אלו מובילים בהכרח למסקנה שהאיום החמור ביותר על המונטיאק הענק הוא הציד הלא חוקי לאורך הטווח שלו, אשר מתבצע באמצעות ירי מנשק חם, פריסת מלכודות בעומק היער, מה שמוביל לכך שהמונטיאק נדיר אפילו באזורים הנידחים ביותר. יחד עם הסאולה הנדירה, השניים הם בין המינים הנדירים והמאוימים ביותר ביערות הודו-סין - אך יותר מטורפים או קופים נדירים. אף על פי שהציידים אינם מתמקדים דווקא במונטיאק הענק במהלך מסעות הציד שלהם, הנטייה שלהם לצוד באופן לא סלקטיבי כל יונק שזז עבור שוקי הבשר, העור, הקרניים והתרופות המסורתיות הפורחים באזורי הגבול - מוביל להכחדות אזוריות אשר משפיעים במהירות על האוכלוסייה העולמית של המונטיאק. המסחר בחיות הבר ובמוצריהן בין סין לווייטנאם למשל, מגלגל מדי שנה כמיליארד דולר, והוא כולל גם תפיסה של חיות בר בעודם בחיים וייצואם באופן לא חוקי לסין עבור תעשיית התרופות המסורתיות. יתר על כך, בטווח התפוצה של המונטיאק הענק חיים כ-8 מיליון בני אדם אשר כמעט כולם סוחרים או צורכים מוצרים מן החי בבר. באזורים מסוימים נפרשים אלפי מלכודות כדי לספק את התצרוכת המקומית והאזורית לבשר חיות הבר. בשל כך, המצב במרכז ודרום וייטנאם מתקרב בהדרגה למצב באזור הצפוני שבו הפאונה מדולדלת מאוד עקב ניצול כבד של החי. מלבד חזירים ומונטיאקים מצויים, כמעט כל בעלי החיים הגדולים בגבול וייטנאם לאוס כמו פיל אסייתי, קרנף הודי, אייל סמבר וטיגריס נכחדים בהדרגה.
בעוד שהביקוש הנרחב לבשר הוא הגורם העיקרי המניע את הסחר במונטיאקים, יש גם דרישה גבוהה עבור קרני המונטיאק למטרות רפואיות או בתור מזכרות. בכפרים רבים כבר לא ניתן למצוא ברשות התושבים קרניים של מונטיאקים עקב המחיר הגבוה שמקבלים עבורם. ניתן לשער איפוא, שהביקוש לקרניים רק יחמיר את לחץ הציד הנוכחי. בנוסף לכך, פתיחת וסלילת כבישים חדשים לתוך אזורים שלא היו נגישים בעבר מקלים על הציידים לחדור לאזורי המפלט האחרונים של המונטיאק בעמקי היערות. משנת 2013, ניתן לראות גם מגמה מדאיגה של המרת שטחי יערות לצורך מטעי אורן, גומי, שיטה ועוד עקב הביקוש למוצרי העצים הללו; מעבר לכך יש איומים חדשים: התחלה של פעולות כרייה וחציבה של מינרלים, הקלת במתן אשרות כניסה לווייטנאם ולאוס המקילים על תושבים סינים וייטנאמים ולאוסים לנוע משני צידי הגבול והגביר את המסחר ביניהם. אם לא די בכך, הקושי בזיהוי בין המונטיאק הענק למונטיאק המצוי במבט שטחי מונע מתן הגנה ממשלית לאוכלוסיות מסוימות של המונטיאק הענק אשר נחשבות בטעות כאוכלוסיות של המונטיאק המצוי אשר נפוץ מאוד. IUCN גם מציין שהתקדמות פעולות השימור והקמת אזורים מוגנים מפגרת ואינה עומדת בקצב האיומים הצצים אחת לכמה זמן בהודו-סין.
מצב > שימור

ההישרדות של המונטיאק הגדול תלויה בעיקר באוכלוסיות אשר נמצאות בתוך אזורים מוגנים אשר רבים בעלי פוטנציאל מתאים במיוחד עבורו בשל גודלם. אוכלוסיות מונטיאקים באזורים מוגנים ניצלים מציד לא מרוסן אשר מתרחש מחוץ להם וקוטל את כל בעלי החיים אשר נקרים בדרכו. היעילות של האזורים המוגנים גם היא תלויה במערכת מתפקדת היטב, אשר שולטת על הציד בתחומי האזורים הללו ומונעת בירוא יערות ואובדן בית גידול בתחומם.
בישיבה של מומחי בקר הבר באסיה של IUCN ומומחי פרויקט הסאולה בשנת 2013 אשר נועדה לספק פתרונות להצלת הסאולה הנדירה יותר מהמונטיאק ואשר חופפת איתו ברוב חלקי התפוצה, המומחים קבעו שרשויות השימור צריכות להגיע ליעד של "אפס מלכודות, אפס כלבי ציד מקומיים ואפס נשק לא חוקי באזורים המועדפים על הסאולה". הרציונל של מטרה זאת נועד להבטיח את הישרדות הסאולה ולסלק את מרבית האיומים המשמעותיים עליה. IUCN קובע, שעבור הישרדות המונטיאק נדרש להיגע ליעד דומה. הקמת אוכלוסייה שבויה של המונטיאק הענק נחשבת על ידי גורמים רבים כאמצעי מיידי הנדרש כדי להבטיח את מניעת הכחדת המין. נכון ל-2016, טרם ידוע על אוכלוסייה שבויה של המונטיאק הענק, אך לכידתו צפויה להיות קלה יותר מלכידת הסאולה הנדירה למשל. ישנן תוכניות על הנייר להקים אזורי רבייה מוגנים היטב שלתוכם יוכנסו סאולות ומונטיאקים אשר צפויים לחיות ביחד ללא בעיות מיוחדות.
IUCN מנסה לפתח יחד עם הקרן העולמית לשימור חיות הבר (WWF) מערכת שימור יעילה עבור המונטיאק באזור רמת נאקאי בלאוס שנחשבת לאזור האקולוגי החשוב ביותר עבור הישרדות המונטיאק במדינה זאת. המימון לפרויקט מגיע מבנק הפיתוח הגרמני KfW, והאחראים מנסים לאתר עבור כך תושבים מקומיים עם מוטיבציה חזקה לשימור חיות הבר. בנוסף, נעשים סריקות לאיתור אזורים בעלי פוטנציאל למאמצי השימור עבור המונטיאק הענק.
הערות שוליים

↑  מונטיאק ענק באתר הרשימה האדומה של IUCN
| איילי העולם הישן |
| --- | --- | --- |
| אייל זהוב | אייל אנאמייט • אייל חזירוני • אייל קוהל • אייל קאלאמיאן |   |
| אייל אלדי | אייל אלדי |   |
| אייל ת'ורולד | אייל ת'ורולד |   |
| אייל | אייל אדמוני • אייל קנדי • אייל מרכז-אסייתי • אייל סיקה |   |
| אייל רוסה | אייל אלפרד • אייל פיליפיני • אייל טימור • אייל סמבר |   |
| אייל רוסרבוס | אייל ברסינגה |   |
| אייל נקוד | אייל נקוד |   |
| יחמור | יחמור אירופי • יחמור פרסי |   |
| אייל דוד | אייל דוד |   |
| מונטיאק הציצית | מונטיאק הציצית |  |
| מונטיאק | מונטיאק שחור • מונטיאק פי • מונטיאק מצוי • מונטיאק סיני • מונטיאק צהוב • מונטיאק גונגשאן • מונטיאק פוהאט • מונטיאק ענק • מונטיאק רוזוולט • מונטיאק אנאמייט • מונטיאק העלה • מונטיאק סומטרי |  |
גולגולת של מונטיאק ענק זכר. למין זה יש את הקרניים הגדולות ביותר בסוגו.
נוף במערות שבפארק הלאומי פהונג נהא-קה באנג - בין האזורים המוגנים בווייטנאם שבהם מצוי המונטיאק הענק.
מואב (יוטה)

| --- | --- |

הרחוב הראשי של מואב (כביש 191)
 מדינה:  ארצות הברית ארצות הברית
 מדינה:  יוטה יוטה
 מחוז:  גרנד
 ראש העיר:  Joette Langianese (נכון ל-2023)
 תאריך ייסוד:  1878
 על שם:  מואב 
 שטח:  9.4 קמ"ר
 גובה:  1,227 מטרים
 אוכלוסייה:  ‏
  ‑ בעיר:  5,366 (1 באפריל 2020)
  ‑ צפיפות:  545 נפש לקמ"ר (2013)
 קואורדינטות:  38°34′21″N 109°32′59″W﻿ / ﻿38.5725°N 109.549722°W﻿ / 38.5725; -109.549722
 אזור זמן:  UTC -7
 http://www.moabcity.state.ut.us
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מואב(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מואב(למפת יוטה רגילה) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח מואב(למפת יוטה מוגדלת) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח מואב  he tabBackground:;tabBorder:#aaa;defaultTab:0;
 
מוֹאבּ (באנגלית: Moab) היא עיירה הסמוכה לנהר הקולורדו במחוז גרנד במזרח מדינת יוטה שבארצות הברית. נכון למפקד האוכלוסין של 2010 התגוררו בעיירה 5,046 תושבים. מואב היא בירת מחוז גרנד והיישוב הגדול ביותר בו. בעיירה מבקרים תיירים רבים מדי שנה, רובם בדרכם לפארקים הלאומיים הסמוכים: ארצ'ס וקניונלנדס. העיירה היא גם בסיס פופולרי לרוכבים על אופני הרים שלהם מוצעים שפע של מסלולי רכיבה, שבהם הידוע ביותר מכונה "מסלול סליקרוק" (Slickrock Trail – מסלול הסלע החלקלק), למטפסי צוקים, ולחובבי נהיגת שטח המגיעים לעיירה בתקופת חג הפסחא לאירוע בן תשעה ימים המכונה "ספארי הג'יפים של מואב" (Moab Jeep Safari).
מקור השם

ההשערה המקובלת היא שהעיירה קרויה על שם ארץ מואב המוזכרת בתנ"ך, ששכנה מזרחית לנהר הירדן. את שמה קבע ויליאם פירס (William Pierce), מנהל הדואר הראשון במקום, בשל אמונתו שמואב ההיסטורית וחלק זה של מדינת יוטה, שתיהן הן "הארץ המרוחקת". עם זאת, היסטוריונים אחרים טוענים כי לשם המקום שורשים בשפת הפאיוט, וקושרים את השם הנוכחי למילה "מואפה" שפירושה "יתוש". חלק מהתושבים הקדומים של האזור ניסו לשנות את שם העיירה משום שלפי המסופר בתנ"ך תוארו המואבים כעובדי אלילים וכמי שעסקו בגילוי עריות. ב-1885 עשה מנהל הדואר הנרי קראוס (Henry Crouse) ניסיון לשנות את השם לאובדליה (Uvadalia), וב-1890 הוכנה עצומה שעליה חתמו 59 תושבים שדרשה את שינוי השם לווינה (Vina). שני הניסיונות כשלו.
גאוגרפיה > תיאור כללי

מואב שוכנת במזרח מדינת יוטה, בעמק ברמת קולורדו, דרומית לנהר הקולורדו, בגובה 1,227 מטרים מעל פני הים. העיירה שוכנת 29 קילומטרים מקו הגבול בין יוטה לקולורדו. שטח העיירה 9.4 קמ"ר, וכולו יבשה.
גאוגרפיה > אקלים

האקלים במואב צחיח ומאופין בקיצים חמים וחורפים קרירים, כשמשקעים יורדים כל השנה (בדרך כלל פחות מ-25 מ"מ לחודש). בממוצע יש 41 ימים שהטמפרטורה עולה על 38°C‏, 109 ימים שהטמפרטורה מגיעה ל-32°C ו-3.6 ימים שהטמפרטורה בנקודת הקיפאון או מתחת לה. הטמפטורה הגבוהה ביותר נמדדה ב-7 ביולי 1989 והייתה 46°C, והנמוכה ביותר נמדדה ב-22 בינואר 1930 והייתה 31°C-.
כמות המשקעים השנתית הממוצעת במואב היא 229 מילימטרים. בממוצע יש במואב 55 ימי גשם בשנה. השנה הגשומה ביותר הייתה 1983, שבה ירדו 417 מילימטרים, והיבשה ביותר הייתה 1898 שבה ירדו 110 מילימטרים גשם. החודש הגשום ביותר היה יולי 1918 (168 מילימטרים), והיממה הגשומה ביותר הייתה 23 ביולי 1983 (70 מילימטרים).
כמות השלג השנתית הממוצעת לשנים 1981–2011 הייתה 18 סנטימטרים. החורף המושלג ביותר היה בשנים 1914–1915, שבו ירדו 190 סנטימטרים שלג, והחודש המושלג ביותר היה דצמבר 1915, שבו ירדו 117 סנטימטרים של שלג.
| אקלים במואב> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במואב> ינואר.6.3.-6.8.15.5 | אקלים במואב> פברואר.10.7.-3.3.15 | אקלים במואב> מרץ.17.3.1.4.20.1 | אקלים במואב> אפריל.22.4.5.5.21.1 | אקלים במואב> מאי.28.3.9.8.18.5 | אקלים במואב> יוני.33.9.14.3.10.9 | אקלים במואב> יולי.37.2.18.1.25.1 | אקלים במואב> אוגוסט.35.6.17.3.24.6 | אקלים במואב> ספטמבר.30.6.11.7.22.1 | אקלים במואב> אוקטובר.22.9.4.8.29.7 | אקלים במואב> נובמבר.13.3.-1.3.18.8 | אקלים במואב> דצמבר.6.8.-5.9.17.5 | אקלים במואב> שנה.22.1.5.4.238.9 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: "NowData - NOAA Online Weather Data
גאוגרפיה > דמוגרפיה

מספר התושבים במואב טיפס בחדות בעקבות השגשוג הכלכלי שהביאו תעשיות האורניום והנפט והגיע במפקד האוכלוסין של 1980 לשיא של כל הזמנים של 5,333 תושבים. עם סגירת המכרות והתייבשות שדות הנפט עזבו תושבים רבים, ועל פי המפקד של 1990 התגוררו בעיירה 3,971 תושבים, ירידה של כרבע במספר התושבים. מאז החלה התאוששות בעקבות הגידול בתעשיית התיירות. על פי מפקד האוכלוסין של שנת 2010 התגוררו בעיר 5,046 תושבים, וב-2013 מעריכים שהתגוררו בעיירה 5,130 תושבים.
נכון למפקד של 2010 התושבים התגוררו ב-2,109 משקי בית, ו-1,211 משפחות. צפיפות האוכלוסייה לאותה שנה הייתה 507 תושבים לקמ"ר. מספר יחידות הדיור היה 2,366, כ-254 יחידות דיור לקמ"ר. 85.3% מהאוכלוסייה היו לבנים ו-5.9% אמריקנים ילידים. ההכנסה השנתית הממוצעת למשק בית הייתה 43,692$, כש-9.9% ממשקי הבית מתחת לקו העוני.
מרבית התושבים נוצרים המשתייכים לזרם המורמוני, אבל חלק מהתושבים משתייך לזרמים אחרים: פנטקוסטליזם, בפטיזם, הכנסייה הקתולית, הכנסייה הלותרנית, הכנסייה האפיסקופלית והכנסייה האדוונטיסטית של היום השביעי.
תחבורה

לפני בניית מסילת הברזל שקישרה בין דנוור לסולט לייק סיטי ב-1883 הייתה מואב נקודה אסטרטגית שבה ניתן היה לחצות את נהר הקולורדו. שירות מעבורת לחציית הנהר בתשלום הסתיים כאשר נבנה גשר קבוע מעל לנהר ב-1911. גשר זה הוחלף בגשר חדש ב-1955, שהוחלף על ידי גשר חדש ב-2010. הגשר של שנת 1955 פורק אחר-כך. מספרו של הכביש העובר על הגשר שונה מספר פעמים ונכון ל-2014 הוא כביש 191 של ארצות הברית.
הרכבת הגיעה קרוב למואב ב-1962 כאשר הוכנה שלוחה מקו הרכבת שבין דנוור לסולט לייק סיטי למפעל האשלג במכרה ערוץ קיין (Cane Creek potash mine), כ-30 קילומטרים מערבית למואב. למואב לא היה מעולם שירות של רכבת נוסעים, אם כי קו הרכבות היומי "קליפורניה זפר" (California Zephyr), המחבר בין שיקגו באילינוי לאמריוויל בסמוך לסן פרנסיסקו בקליפורניה, הציע בעבר כרטיס למואב דרך אחת מתחנות הביניים: תומפסון ספרינגס (Thompson Springs, הרכבת כבר לא עוצרת בה), גרין ריוור (Green River) ביוטה או גרנד ג'נקשן (Grand Junction) בקולורדו.
אין שירות אוטובוסים סדיר למואב, אם כי ניתן לשכור שירות אוטובוסים מסולט לייק סיטי ביוטה או מגרנד ג'נקשן בקולורדו.
ניתן להגיע לעיר בטיסה באמצעות אחת משלוש טיסות יומיות שיוצאות מדנוור ונוחתות בשדה התעופה הקטן Canyonlands Field, כ-33 קילומטרים ממרכז מואב.
חינוך

בעיירה פועלים בית ספר יסודי, חטיבת ביניים ובית ספר תיכון מחוזי. בנוסף יש בעיירה שלוחה של אוניברסיטת המדינה של יוטה.
אתר צילומים לקולנוע ולטלוויזיה

למואב יש היסטוריה כאתר צילומים לסרטי מערבונים ולסדרות טלוויזיה בסוגת המערבונים, המנצלים את הנוף המדברי מחד ואת הקניונים המרהיבים מאידך. בין הסרטים הידועים ביותר:
היו זמנים במערב (1968)
אינדיאנה ג'ונס ומסע הצלב האחרון (1988)
תלמה ולואיז (1991)
בארכה (1992)
קון אייר (1997)
משימה בלתי אפשרית 2 (2000)
אוסטין פאוורס - גולדממבר (2002)
הענק (2003)
סטארטרק (2009)
127 שעות (2010) – מבוסס על סיפורו האמיתי של ארון רלסטון שהתרחש בקניון סמוך למואב
ג'ון קרטר (2012)
העולם אחרי (2013)
הפרש הבודד (סרט, 2013) (2013)
רובוטריקים 4: עידן ההכחדה (2014)
הערות שוליים

1 2  American FactFinder
1 2 3  The Founding and Naming of Moab
1 2  The Moab Story: From Cowpokes to Bike Spokes
1 2 3 4 5  Moab
↑  History of Moab, Utah
↑  Top 10 U.S. Roadside Attractions
↑  "Luxury looms over Moab"
↑  MOAB, UTAH - Climate Summary
| --- | --- |
בקרת זהויות :  NLI: 987007552711205171  BnF: cb135674861 (data)  GND: 4394168-0  LCCN: n82157493  MusicBrainz: 0158d3f0-6917-4754-8a08-8105bbb1ec35  NARA: 10042430  VIAF: 245634588   WorldCat (עם VIAF): 245634588 
פיקטוגרפים מעשה ידי ילידי אמריקה בקניון שקספיר הסמוך
שלט שמומן על ידי המחוז המנסה לקדם הקמת מפעלים במואב בתחילת שנות ה-70
קשת דליקט (Delicate Arch) בפארק הלאומי ארצ'ס
מבט על מואב
נוף מהכביש הנופי White Rim Road בסמוך למואב
מו פארח

מו פארח חוגג את זכייתו בריצת 10000 מטר באליפות אירופה באתלטיקה 2010
פארח חוגג את זכייתו בשתי מדליות זהב באולימפיאדת ריו דה ז'ניירו (2016)
פארח באליפות אירופה באתלטיקה 2014, מדגים את תנועת ה"מובוט" המזוהה עמו
סר מוחמד "מו" פארח (באנגלית: Mo Farah;‏ נולד ב-23 במרץ 1983) הוא אתלט בריטי. פעמיים ברציפות האלוף האולימפי (לונדון 2012, ריו דה ז'ניירו 2016) בריצת 5000 מטר ובריצת 10000 מטר. בעל 8 מדליות מאליפויות העולם מהן 6 זהב. שלוש פעמים אלוף העולם (דאיגו 2011, מוסקבה 2013 ובייג'ינג 2015) בריצת ל-5000 מטר, שלוש פעמים ברציפות אלוף העולם (מוסקבה 2013, בייג'ינג 2015 ולונדון 2017) בריצת 10000 מטר, 3 פעמים ברציפות אלוף אירופה (ברצלונה 2010, הלסינקי 2012 וציריך 2014) בריצת 5000 מטר ופעמיים אלוף אירופה (ברצלונה 2010 וציריך 2014) בריצת 10000 מטר. נוסף לכך, הוא שיאן העולם הנוכחי בריצת 1 שעה (21,330 מטר).
ביוגרפיה

פארח נולד בשם חוסיין עבדי קאהין בסומלילנד. אביו מת במלחמת אזרחים כשהיה בן ארבע. אמו שלחה אותו בגיל תשע לג'יבוטי, אך בדרך לשם נחטף לבריטניה בזהות של ילד אחד בשם מוחמד פארח. באנגליה הוא אולץ לעבוד כעובד משק בית ולא למד בבית ספר עד גיל 12. גרסה זו של ילדותו חשף פארח בתוכנית בסרט תיעודי עליו של ה-BBC. לפני הפרסום האחרון נהג לספר מחשש שתישלל ממנו האזרחות הבריטית, שהוא נולד במוגדישו, שאביו הוא יליד בריטניה ואמו מסומליה ושבגיל שמונה עבר להתגורר בבריטניה, שם עבד אביו כיועץ מערכות מידע.
פארח למד במערב לונדון והחל לעסוק באתלטיקה בעקבות מורהו לחינוך גופני שזיהה את הכישרון שבו. בתיכון הצטיין בכל מקצועות הריצה והשדה. ב-2001 זכה באליפות אירופה לנוער בריצת 5000 מטר. את הישגו המשמעותי הראשון בתחרויות לבוגרים רשם ב-2006 כשזכה במדליית כסף בריצת 5000 מטר באליפות אירופה באתלטיקה שנערכה בגטבורג, שוודיה בתוצאה של 13:44.79 דקות. באותה שנה ניצח באליפות אירופה למרוצי שדה (קרוס קאנטרי) שהתקיימה באיטליה. באליפות העולם באתלטיקה 2007, סיים שישי בריצת 5000 מטר. פארח ייצג את בריטניה באולימפיאדת בייג'ינג, הוא הודח כבר בשלב המוקדמות בתחרות ריצת 5000 מטר, כשרשם את הזמן ה-24 בטיבו. לאחר המשחקים האולימפיים עבר למשטר אימונים נוקשה שכלל חודשים של מחנות אימונים בקניה יחד עם רצים מקומיים.
ביוגרפיה > אלוף אירופה

ב-2009 זכה במדליית זהב באליפות אירופה באולם בריצת 3000 מטר, ובאליפות העולם באתלטיקה באותה שנה סיים במקום השביעי בריצת 5000 מטר. באליפות אירופה באתלטיקה שנערכה בברצלונה, ספרד בשנת 2010 זכה בשתי מדליות זהב, בריצת 5000 מטר בתוצאה של 13:31.18 דקות ובריצת 10000 מטר בתוצאה של 28:24.99 דקות.
ביוגרפיה > אלוף עולם

ב-2011 זכה בשתי תחרויות ליגת היהלום בברמינגהאם ובמונקו, בה גם קבע את שיאו האישי בריצת 5000 מטר, 12:53.11 דקות. באותה שנה זכה במדליית זהב באליפות העולם באתלטיקה, שנערכה בדאיגו, קוריאה הדרומית בריצת 5000 מטר ובמדליית כסף בריצת 10000 מטר. על הישגיו זכה בתואר אתלט השנה של התאחדות האתלטיקה האירופאית.
כחלק מההכנות לאולימפיאדת לונדון עבר להתאמן באורגון שבארצות הברית כחלק מקבוצה של שישה רצים למרחקים שאומצה על ידי חברת נייקי ומאומנת על ידי אלברטו סלזאר. ביוני 2012 זכה בתחרות הדיאמונד ליג ביוג'ין ובאותו החודש במדליית זהב באליפות אירופה באתלטיקה שנערכה בהלסינקי, פינלנד בתוצאה של 13:29.91 דקות. ביולי זכה בתחרות הדיאמונד ליג בלונדון.
ביוגרפיה > אלוף אולימפי

באולימפיאדת לונדון (2012) זכה פארח בשתי מדליות זהב, בריצת 10000 מטר בתוצאה של 27:30.42 דקות, לפני חברו לאימונים גאלן ראפ מארצות הברית (27:30.90 דקות) וטאריקו בקלה מאתיופיה (27:31.43 דקות). מספר ימים לאחר מכן, זכה גם בריצת 5000 מטר בתוצאה של 13:41.66 דקות, לפני דג'ן גברמסקל מאתיופיה (13:41.98 דקות) ותומאס לונגושיבה מקניה (13:42.36 דקות).
במסגרת ליגת היהלום שנערכה במונקו ביולי 2013 סיים פארח במקום שני בריצת 1500 מטר, בשיא אירופה חדש של 3:28.81 דקות, התוצאה השישית בטיבה בכל הזמנים, אחרי אסבל קיפרופ שקבע את התוצאה הרביעית בכל הזמנים, 3:27:72 דקות.
באליפות העולם שנערכה במוסקבה שברוסיה באוגוסט אותה שנה זכה פארח בשתי מדליות זהב, בריצת 5000 מטר בתוצאה של 13:26.98 דקות, לפני הגוס גברהיווט מאתיופיה (13:27.26 דקות) ואיזיה קואץ' מקניה (13:27.26 דקות) ובריצת 10000 מטר בזמן של 27:21.71 דקות, לפני אלוף העולם יוצא איברהים ג'יילאן מאתיופיה (27:22.23 דקות) ופול קיפנגגטיק טנוי מקניה (27:22.61 דקות).
באליפות אירופה שנערכה בציריך שווייץ בשנת 2014 זכה פארח בפעם השנייה במדליית זהב בריצת 10000 מטר בתוצאה של 28:08:12 דקות לפני בן ארצו אנדי ורנון (28:08.66 דקות) ועלי קאיה מטורקיה (28:08.72 דקות). ובפעם השלישית ברציפות במדליית זהב בריצת 5000 מטר.
באליפות העולם שנערכה בבייג'ינג ב-2015 זכה במדליית זהב בריצת 10000 מטר בתוצאה של 27:01.13 דקות ובמדליית זהב בריצת 5000 מטר בתוצאה של 13:50.38 דקות.
באולימפיאדת ריו דה ז'ניירו (2016) זכה בפעם השנייה ברציפות במדליות זהב בריצת 10000 מטר בתוצאה של 27:05:17 דקות ובריצת 5000 מטר בתוצאה של 13:03.30 דקות.
לקראת אליפות העולם באתלטיקה 2017 שנערכה בלונדון הודיע כי זו תהיה האליפות האחרונה בה ישתתף. הוא זכה באליפות בפעם השלישית ברציפות במדליית זהב בריצת 10,000 מטר בתוצאה של 26:49.51 דקות. בריצת 5000 מטר זכה במדליית כסף בתוצאה של 13:33.22 דקות לאחר המנצח מוכתר אדריס.
לאחר אליפות העולם עבר להתחרות רק בריצות כביש. במרץ 2018 זכה בתחרות חצי המרתון של לונדון בזמן 1:01:40 שעות. במרתון לונדון שנערך באפריל 2018 סיים במקום השלישי בשיא אישי של 2:06:21 שעות. במאי אותה שנה זכה בפעם השישית בתחרות לונדון 10,000 וכן בתחרות מנצ'סטר רבתי. באוקטובר 2018 זכה במרתון שיקגו בשיא אירופה של 2:05:11 שעות.
בתחרות ליגת היהלום שנערכה בבריסל ב-4 בספטמבר 2020 קבע פארח בריצת 1 שעה שיא עולם חדש של 21,330 מטר, שיפור לשיא העולם בן ה-13 שנים של היילה גבריסלאסי מאתיופיה (21,285 מטר).
תארים והישגים

ב-2013 הוענק לפארח תואר מפקד במסדר האימפריה הבריטית על תרומתו לאתלטיקה. ב-2016 הוענק לו תואר אביר (סר).
שיאים אישים > אצטדיון

ריצת 1500 מטר: 3:28.81 דקות (2013), שיא אירופה בעבר
ריצת מייל: 3:56.49 דקות (2005)
ריצת 2000 מטר: 5:06.34 דקות (2006)
ריצת 3000 מטר: 7:32.62 דקות (2016), שיא בריטניה
ריצת 2 מייל: 8:07.85 דקות (2014), שיא אירופה
ריצת 5000 מטר: 12:53.11 דקות (2011), שיא בריטניה
ריצת 10,000 מטר: 26:46.57 דקות (2011), שיא אירופה
ריצת 1 שעה: 21,330 מטר (2020), שיא עולם
שיאים אישים > אולם

ריצת 1500 מטר: 3:39.03 דקות (2012)
ריצת 3000 מטר: 7:33.10 דקות (2015), שיא בריטניה
ריצת 2 מייל: 8:03.40 דקות (2015), שיא עולם
ריצת 5000 מטר: 13:09.16 דקות (2017), שיא אירופה
שיאים אישים > ריצות כביש

ריצת 10 ק"מ: 27:44 דקות (2010)
ריצת 15 ק"מ: 42:03 דקות (2016), שיא אירופה
ריצת 20 ק"מ: 56:27 דקות (2015), שיא בריטניה
ריצת חצי מרתון: 59:32 דקות (2015), שיא בריטניה
ריצת מרתון: 2:05:11 שעות (2018), שיא אירופה
חיים אישיים

פארח הוא מוסלמי ומקפיד לשמור על חמשת עמודי האסלאם, מכיוון שהמשחקים האולימפיים בלונדון נקבעו לחודש הרמדאן, הודיע פארח כי ידחה את קיום מצוות הצום לתקופה שאחרי התחרויות.
פארח נישא ב-2010 לטניה. הוא אב לשתי בנות ובן וכן בת חורגת מנישואיו אלו.
הערות שוליים

↑  ריאיון עם מו פארח באתר YouTube
↑  פראח: סחרו בי לעבוד בגיל 9, הריצה הצילה אותי, באתר ynet, 12 ביולי 2022
↑  Mo Farah: How Britain's athletics hero escaped the chaos of Somalia, האינדפנדנט, 29 ביולי 2010
↑  This much I know: Mo Farah, האובזרבר, 10 באוקטובר 2010
↑  Brian Viner interviews Mo Farah, האינדיפנדנט, 13 ביוני 2008
↑  Mo Farah: 'I can definitely win a medal at the London Olympics', הגארדיאן, 10 באוגוסט 2010
↑  RW Interviews: Mo Farah, אתר runnersworld, ‏4 באוגוסט 2011
↑  Going for Gold in Ramadan, כתבה על ספורטאים מוסלמים באתר BBC
| --- | --- |
בקרת זהויות :  NLI: 987007401229005171  PLWABN: 9810584308005606  World Athletics: 14189197  ISNI: 0000 0004 1022 7479  LCCN: no2013069599  VIAF: 304664781   WorldCat (עם VIAF): 304664781
מועדון ההוקי אם.וה.דה

מועדון ההוקי אֶם.וֵה.דֵה (ברוסית: Хоккейный клуб МВД) היה מועדון הוקי קרח רוסי שנוסד ב-1949 בשם "ספרטק קלינין". הישג השיא של הקבוצה היה העפלה לגמר גביע גגארין בעונת 2010.
ב-2004 נלקחה הקבוצה תחת חסותו של משרד הפנים הרוסי ושמה שונה. המועדון פורק ב-2010 תוך איחודו עם מועדון ההוקי דינמו מוסקבה. המועדון שיחק לפני פירוקו בעיירה בלאשיחה, במחוז מוסקבה.
תוך עונה מאז שאומץ על ידי משרד הפנים, ב-2004, עלה המועדון לליגת העל הרוסית בהוקי קרח. בסוף שנת 2005 סוכם על העברת המועדון מהעיר טבר למחוז מוסקבה והוא התמקם בעיר פודולסק. בסתיו 2007 המועדון עבר לבלאשיחה, עיירה בקרבת מוסקבה.
הקבוצה העפילה 3 פעמים לשמינית גמר פלייאוף הליגה הרוסית. הישג השיא של הקבוצה הוא העפלה לגמר גביע גגארין של ליגת ההוקי הקונטיננטלית (KHL) ב-2010, בו הפסידה לאלופה המכהנת אק בארס קאזאן והקבוצה סיימה למעשה כסגנית האלופה, ממש כמה שבועות לפני שפורקה ואוחדה עם דינמו מוסקבה.
בשם "מועדון ההוקי אם.וה.דה" משחקת עתה קבוצת הנוער של דינמו מוסקבה.